Wii U

Wii U – kompiuterinių žaidimų konsolė, sukurta bendrovės „Nintendo“. Tai pirmoji iš aštuntosios kartos namų žaidimų konsolių, kitos dvi – Xbox One ir PlayStation 4.

Wii U yra pirmoji „Nintendo“ konsolė, gebanti vaizduoti aukštos raiškos grafiką (iki 1080p taškų). Buvo išleistos dvi konsolės versijos: baltos spalvos, 8 GB vidinės atminties „Basic“ ir juodos spalvos, 32 GB vidinės atminties „Deluxe“/„Premium“. Į Deluxe pakuotę taip pat įeina stovai konsolei ir pultui, krovimo stovas ir „Nintendo Land“ kompiuterinis žaidimas. Konsolės pagrindinis pultas yra Wii U GamePad, turintis įmontuotą jutiklinį ekraną. Ekranas naudojamas perteikti papildomam televizoriaus vaizdui (pvz., žaidžiant dviese, vienas regi vaizdą TV ekrane, kitas – pulto ekrane), taip pat naudojamas žaidžiant žaidimus, kurie nereikalauja prieigos prie TV. Be to, pridėtas ir įprastesnis Wii U Pro Controller pultas, taip pat konsolė suderinta ir su Wii įrenginiais, kaip kad Wii Remote Plus ir Nunchuk.

„Wii U“ gamyba nutraukta 2016 m. lapkritį.kotaku.com Ją rinkoje pakeitė „Nintendo“ hibridinė konsolė „Switch“.
 Techniniai duomenys 
 Procesorius:
 IBM PowerPC 750 pagrindu sukurtas 3 branduolių „Espresso“, taktinis dažnis siekia 1,24 GHz
 AMD Radeon High Definition „Latte“ grafikos procesorius, 550 MHz
 Atmintis: 2 GB (1 GB skirta operacinei sistemai), 12,8 GB/s duomenų perdavimo sparta
 8 GB (Basic) arba 32 GB (Deluxe) vidinės flash atminties; yra galimybė praplėsti 32 GB SD atminties kortelėmis arba išoriniu kietuoju disku (iki 2 TB)
 Jungtys:
 USB 2.0 (po dvi gale ir priekyje)
 AV Multi Out (composite video, YPBPR, S-Video (tik NTSC), RGB SCART (tik Europoje) ir D-Terminal (tik Japonijoje))
 HDMI 1.4
 Vaizdas:
 1080p, 1080i, 720p, 576i (tik PAL), 480p, 480i, standartinio 4:3 ir 16:9 formato plačiaekranis vaizdas Garsas:
 RCA Analog stereo (AV Multi Out)
 6 kanalų linijinis (HDMI)
 Kita: naršymas internete
 Wii U GamePad pultas:
 9 ašių judesių atpažinimas
 stereo garsiakalbiai ir mikrofonas
 kamera iš priekinės pusės
 infraraudonųjų spindulių ir Wi-Fi bevielis ryšys
 6,2 colių įstrižainės, 16:9 jutiklinis ekranas
 valdikliai ir dvi vairasvirtės, įvairūs mygtukai
 stilius (pieštukas)
 NFC
 Wii U žaidimai 
Populiariausių žaidimų „Wii U“ konsolei sąrašas (Pastaba. Pagal leidėjo pateiktus skaičius, tikrinta 2018 06 17)nintendo.co.jp:
 „Mario Kart 8“ (išplatintas 8,42 mln. kopijų tiražu, priklauso „Mario Kart“ žaidimų serijai)
 „Super Mario 3D World“ (5,78 mln., „Super Mario“)
 „New Super Mario Bros. U“ (5,77 mln., „Super Mario“)
 „Super Smash Bros. for Wii U“ (5,34 mln., „Super Smash Bros.“)
 „Nintendo Land“ (5,19 mln., „Wii serija“)
 „Splatoon“ (4,93 mln.)
 „Super Mario Maker“ (4,0 mln., „Super Mario“)
 „New Super Luigi U“ (3,03 mln., „Super Mario“)
 „The Legend of Zelda: The Wind Waker HD“ (2,26 mln., „The Legend of Zelda“)
 „Mario Party 10“ (2,18 mln., „Mario Party“)

 Nuorodos 

 Oficiali svetainė 

Kategorija:Žaidimų konsolės